MIRJANA AJHORN

Moja je veza s OŠ Monte Zaro veoma duga. Sve je započelo u rujnu 1961. godine kad se ova škola osnovala, a ja sam krenula u prvi razred osnovne škole. Nakon nekog vremena moja su djeca, troje njih, također pohađala ovu školu, a nastavilo se kad sam ja 1994. godine dobila posao kao učiteljica engleskog jezika. Upoznala sam i trudila se podučavati što bolje engleski jezik učenike 26 generacija. Davala sam sve od sebe punim žarom sve do posljednjeg dana nastave. Pokušavala sam širiti im znanje, upućivati ih u život i biti im istovremeno učitelj, majka i prijatelj, a uspjeh je meni potpun ako sam pridonijela da jednoga dana budu pošteni i dobri ljudi. Drago mi je kad nakon puno godina susretnem svoje učenike i oni mi se obrate. Svima vama, dragim učiteljima i učiteljicama, stručnim suradnicima i ostalom osoblju koji ostaje, želim da imate isti žar, strpljenje i volju da nastavite s ovim vrlo teškim ali humanim radom. Ja sam, evo svoj radni vijek od 42 i pol godine završila i ne žalim ni za čime. SRETNO !